แรงซื้อกลับหนุน SET รีบาวด์! ปิดเช้าบวก 7.56 จุด บ่ายเสี่ยงรูด จับตาแนวรับ 1,300 จุด
แรงซื้อกลับหนุน SET รีบาวด์! ปิดเช้าบวก 7.56 จุด บ่ายเสี่ยงรูด จับตาแนวรับ 1,300 จุด โดยดัชนีช่วงเช้าปิดที่ระดับ 1,304.35 จุด เพิ่มขึ้น 7.56 จุด หรือ 0.58% มูลค่าการซื้อขาย 2.12 หมื่นล้านบาท
21 ส.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,304.35 จุด เพิ่มขึ้น 7.56 จุด หรือ 0.58% มูลค่าการซื้อขาย 2.12 หมื่นล้านบาท
10 หุ้นดันดัชนีเช้านี้

ด้าน นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบี (ประเทศไทย) เปิดเผยว่า ตลาดหุ้นไทยเช้านี้รีบาวด์ขึ้นตามตลาดหุ้นในภูมิภาคเอเชียที่ต่างปรับตัวขึ้น หลังร่วงไป 2 วันติดต่อกัน จากความกังวลการแพร่ระบาดไวรัสโควิด-19 ที่จะกระทบเศรษฐกิจ ทำให้มีแรงขายออกมาในช่วง 2 วันที่ผ่านมา
โดยการปรับตัวขึ้นของตลาดหุ้นไทยในเช้านี้เป็นเหมือนการเลือกลงทุนหุ้นรายตัว ซึ่งเป็นการซื้อหุ้นที่เห็นว่าราคาลงลึกก็เลยซื้อกลับ และหุ้นที่มีประเด็นหรือปัจจัยเข้ามา อย่างไรก็ดี ตลาดฯยังมีปัจจัยถ่วงจากความความกังวลปัจจัยการเมืองในประเทศ และนักลงทุนต่างชาติยังขายต่อเนื่อง
สำหรับแนวโน้มการลงทุนในช่วงบ่ายนี้ นายมงคล กล่าวว่า ตลาดฯมีโอกาสที่จะซึมตัวลง ซึ่งถ้าตลาดปิดเหนือระดับ 1,300 จุด ก็จะเป็นผลบวกในแง่จิตวิทยา โดยให้ติดตามปัจจัยการเมืองในประเทศ และพัฒนาการวัคซีนต้านไวรัสโควิด-19
พร้อมให้แนวรับ 1,295 จุด ส่วนแนวต้าน 1,310 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
NER    มูลค่าการซื้อขาย  1,168.93 ล้านบาท  ปิดที่   3.30 บาท  ลดลง   0.22 บาท
PTT    มูลค่าการซื้อขาย    926.23 ล้านบาท  ปิดที่  36.75 บาท  เพิ่มขึ้น  0.50 บาท
GPSC   มูลค่าการซื้อขาย    768.57 ล้านบาท  ปิดที่  64.25 บาท  ลดลง   1.75 บาท
CPALL  มูลค่าการซื้อขาย    749.59 ล้านบาท  ปิดที่  63.00 บาท  ราคาไม่เปลี่ยนแปลง
AOT    มูลค่าการซื้อขาย    727.23 ล้านบาท  ปิดที่  54.00 บาท  เพิ่มขึ้น  1.25 บาท